**Ελληνική επανάσταση και Ευρώπη**

**Ελληνική επανάσταση και ευρωπαϊκή διπλωματία (1821-1830)**

*Γιατί ήταν αρνητική η  διεθνής συγκυρία;*

* Στόχος των ευρωπαϊκών δυνάμεων ήταν η διαμόρφωση μιας ισορροπίας δυνάμεων, ενός status quo  (=σταθερή κατάσταση), που θα απέτρεπε στο μέλλον τις συγκρούσεις.
* Η Ευρώπη βίωνε την Παλινόρθωση (επιστροφή στη μοναρχία).
* Η ελληνική επανάσταση ήταν μια συνιστώσα (τμήμα) του *ανατολικού ζητήματος (=ζήτημα που αφορούσε τη διατήρηση ή τη διάλυση της Οθωμανικής Αυτοκρατορίας και απασχολούσε για μεγάλο χρονικό διάστημα τις Μεγάλες Δυνάμεις)*.

*Γιατί τα δύο πρώτα χρόνια της Επανάστασης οι Μεγάλες Δυνάμεις κράτησαν σταθερά αρνητική στάση;*

* Αυτό υπαγόρευαν τα συμφέροντά τους.
* Δεν επιθυμούσαν τη διάλυση του Οθωμανικού κράτους, γιατί αυτό θα τις έφερνε σε σύγκρουση μεταξύ τους *(Ανατολικό Ζήτημα)*.

*Ποια ενέργεια των Μ. Δ. αποδεικνύει  αυτή την αρνητική στάση;*

* 1821-1822: καταδίκη της ελληνικής επανάστασης από τον τσάρο και επικράτηση του δόγματος της ακεραιότητας της Οθωμανικής Αυτοκρατορίας.

*Ποιες  ήταν με χρονολογική σειρά οι  διπλωματικές εξελίξεις κατά τη διάρκεια της ελληνικής επανάστασης (1821-1830); ΕΜΦΑΣΗ ΣΤΗΝ ΙΟΥΛΙΑΝΗ ΣΥΝΘΗΚΗ ΤΟΥ ΛΟΝΔΙΝΟΥ( 1827) ΚΑΙ  ΤΟ ΠΡΩΤΟΚΟΛΛΟ ΤΗΣ ΑΝΕΞΑΡΤΗΣΙΑΣ (1830).*

* 1823: στροφή στην ευρωπαϊκή διπλωματία από τον Άγγλο υπουργό Εξωτερικών **Τζόρτζ Κάνιγκ,** που **αναγνώρισε τους Έλληνες ως εμπόλεμη δύναμη.**
* 1824: αντίδραση της **Ρωσίας με την πρόταση του σχεδίου των τριών τμημάτων**, το οποίο απορρίφθηκε και από το σουλτάνο και από τους Έλληνες.
* 1824-1825: σύναψη από τους επαναστάτες**δύο δανείων με αγγλικές τράπεζες.**
* 1825: υπογραφή από τους Έλληνες της***πράξης προστασίας***από τους Άγγλους.
* 1826: απόφαση των Μεγάλων Δυνάμεων να λύσουν το ελληνικό ζήτημα.
* **1827:** υπογραφή από Αγγλία, Γαλλία και Ρωσία τη**ς ιουλιανής συνθήκης του Λονδίνου (6 Ιουλίου)** και ένοπλη επέμβασή τους, στη ναυμαχία το**υ Ναβαρίνου**, (8 Οκτωβρίου) όπου οι στόλοι των τριών Δυνάμεων συνέτριψαν τον τουρκοαιγυπτιακό στόλο.
* 1828-1829:**ήττα του σουλτάνου στο ρωσοτουρκικό πόλεμο.**
* 1829: απόδοχή από τον σουλτάνο των αποφάσεων των Δυνάμεων με τη**συνθήκη της Αδριανούπολης.**
* **1830**: υπογραφή του Πρωτοκόλλου της Ανεξαρτησίας στο Λονδίνο (3 Φεβρουαρίου), με το οποίο οι 3 Δυνάμεις αποφάσισαν την**ίδρυση ανεξάρτητου ελληνικού κράτους**και επέλεξαν ως ηγεμόνα του τον Λεοπόλδο του Σαξ-Κόμπουργκ, αλλά ο ίδιος δεν αποδέχτηκε την εκλογή του.

**Το κίνημα του φιλελληνισμού**

*Τι ήταν το κίνημα του φιλελληνισμού;*

Ο φιλελληνισμός ήταν ένα κίνημα συμπαράστασης στους Έλληνες και στρεφόταν εναντίον τόσο της οθωμανικής απολυταρχίας, όσο και της Ιερής συμμαχίας.

*Ποιες  ήταν οι αιτίες ανάπτυξης του φιλελληνισμού;*

* ο φιλελευθερισμός και ο ριζοσπαστισμός της γαλλική επανάστασης,
* ο θαυμασμός των Ευρωπαίων για τον αρχαίο ελληνικό πολιτισμό,
* ο αποτροπιασμός για τις βιαιότητες των Τούρκων,
* η συγκίνηση από τις ελληνικές επιτυχίες.

*Ποια ήταν η προσφορά του φιλελληνισμού;*

* οικονομική ενίσχυση,
* ηθική συμπαράσταση,
* προσωπική συμμετοχή φιλελλήνων στον Αγώνα.

*Ποια είναι τα βασικά  διπλωματικά βήματα που  οδήγησαν στην ίδρυση ανεξάρτητου ελληνικού κράτους;*

* Η **Ιουλιανή Συνθήκη του Λονδίνου  (6 Ιουλίου 1827)** προέβλεπε την ίδρυση αυτόνομου κράτους.
* Η άρνηση του σουλτάνου να την αποδεχθεί οδήγησε στην**Ναυμαχία του Ναυαρίνου  (8 Οκτωβρίου 1827)**.
* Ακολουθεί νέος **ρωσοτουρκικός πόλεμος (1828-1829**) που υποχρεώνει τον σουλτάνο να δεχθεί τις αποφάσεις των Μεγάλων Δυνάμεων.
* Υπογράφεται μετά από πρόταση της Αγγλίας και της Γαλλίας **το Πρωτόκολλο της Ανεξαρτησίας (3 Φεβρουαρίου 1830)**από τις**τ**ρεις δυνάμεις. Είναι η πρώτη διπλωματική πράξη που αναγνώριζε την Ελλάδα ως ανεξάρτητο κράτος με συνοριακή γραμμή τους ποταμούς**Αχελώο και Σπερχειό.**

ΣΥΝΘΗΚΗ: Συμφωνία μεταξύ κρατών για διμερή ή διεθνή ζητήματα (συνθήκη ειρήνης).

ΠΡΩΤΟΚΟΛΛΟ: Έντυπο που αναφέρει επί μέρους λεπτομέρειες σχετικά με συνθήκη που υπογράφτηκε.